da de en da da en da da da fr da da da da de da da de en da en en it de da da da es hu da de da sv it en en es de it en es en de nl en fr es en en sv es ceb da da eo da da en en de de en en fr en en en fr en it fi en en en en en nb fi en en en de nds en sv de en sv it en nn de en en de en en fi en en sv it en da it en es nl en de de en fr en en en en en en da de en da it en nds es da da da en fr nb en de sv de nn hu fr en en da en sv en en fi de en en en de da en ceb da sv es de es es eo en da da da da da da it de en da sv da da da da en da da da da da da ru da da id da hbs_lat de da da ceb da da da da da da da da da da da sv eu da da da da da da nb da da sv da da nl da da da da da da da da da da da da da da da da da en da da da nn da de it it da da de da da ro da en ro da sv da da fr da da de da da de de da da da da en da da da da en de en en en da sv sv en es da en da da de da da da da en en sv da fr da sv da ja da nb da da da da da da de da da ro it en de en en en en de de en it it fr it en nl it da
Guide til Bali: Her finder du roen på Gudernes Ø, Bali - Nyhavns Verden
33 320 320 KONTAKT OS
Wellness for krop og sjæl
#bali #ubud #sydbali #naturogsafari #strandogluksus
Der er steder, som fylder dig med energi. Hvor roen indfinder sig i kroppen, og du helt automatisk trækker vejret en kende dybere end før. Nogen kalder dem for åndehuller – andre for pusterum. Jeg kalder det for Bali. Højlandet er balsam for sjælen. Strandene i syd er gyldne og bløde. Og det nordvestligste hjørne gemmer på jungle og snorkling, som kun de færreste kender til.
Nysgerrig? Så læs med her, hvor jeg guider dig til de skønneste oaser og oplevelser på Gudernes Ø, Bali.
Ubud er Balis hjerte og et super udgangspunkt for din rundrejse. Hippe restauranter, caféer og shopping ligger side om side med lokale markeder, gamle hindutempler og traditionelle kunstbutikker.
“Hvis du har set filmen ”Eat, pray, love”, så har du en idé om, hvad jeg mener.”
Nyd det rolige højland i Ubud
Det bedste af det hele er dog de endeløse risterasser, bjerge og dale, der omfavner Ubud. Og faktisk skal du ikke bo mange minutters kørsel fra centrum, før du mærker magien strømme.
Vil du samtidig have stilfuld luksus, anbefaler jeg det prisvindende Mandapa, A Ritz-Carlton Reserve 5* ved Ayung-floden. Er du mere til yoga og velvære på kanten af højlandet, så er Como Uma 4+* den skønneste hotelperle.
Tamblingan-søen, kokkeskole og rafting
Brug gerne et par dage i Ubud til at fornemme byens sjæl og tage på udflugter. Du kan eksempelvis komme med på det lokale madmarked og hjem til en lokal værtsfamilie, som lærer dig alle teknikkerne bag balinesisk kogekunst. Opleve de guddommelige templer og den ligeså guddommelige natur ved Tamblingan-søen. Eller mærke adrenalinen suse med riverrafting på Balis længste flod, Ayung-floden.
#Balance i det uspolerede højland
Vil du dybere ind i højlandet, skal du rejse til Sidemen øst for Ubud eller køre nordvest til Munduk. Begge områder bringer dig tættere på lokallivet i Balis små landsbyer og langt fra alfarvej til et landskab, der tryllebinder de fleste.
Risterasser danner kunstneriske mønstre mellem palmetræer, rislende floder, vandfald og bjerge. Oplev det direkte fra poolkanten eller udforsk det med en lokal guide til fods eller fra bagsædet af en scooter. Se også solen stå op over den hellige Mt. Batur-vulkan.
I Sidemen-dalen er Wapa di Ume 4+* min klare favorit.
“Det er, når du vågner op til hanens galen, sætter dig udenfor med en god kop kaffe og nyder solen stå op over risterasserne, at du for alvor mærker, du lever.”
Balineserne tror da også på, at livet handler om balance. Det fører mig videre til en anden favorit i højlandet. Nemlig Sanak Retreat 3+* i Munduk. Ud over at være et gennemført, skønt boutiquehotel fangede dette skilt min opmærksomhed, da jeg var på besøg sidst:
“Her er det de små ting, der betyder noget – og det er noget af det, jeg elsker allermest ved Bali.”
TIP: Vil du endnu længere op i højlandet til der, hvor kaffen gror, så tag et par dage på Munduk Moding Plantation 4*.
#Jungle og dyreliv i West Bali National Park
I det nordvestligste hjørne af øen står West Bali National Park for eventyret. Glæd dig til at opleve et eksotisk miks af monsunskov og mangrove på et område, der endnu er et af de mindst turistbesøgte områder af Bali.
Nationalparken spreder sig helt ud til kanten af Javahavet og gemmer bl.a. på disse to hotelperler:
Koralstrand i forhaven. Jungle i baghaven
På Te Menjangan 3+* bor du i en 100 m2 villa og kan nyde bølgernes brussen og fuglenes kvidren direkte fra sengekanten. Særligt fugleentusiaster drager hertil på grund af den truede Balistær, som kun lever frit på disse kanter.
En anden hotelperle er Plataran Menjangan Resort & Spa 4+*. Infinity-poolen har en dragende havudsigt, og resortets stil minder om en safari-lodge krydret med Balis sjæl. Og så skal du i øvrigt ikke blive overrasket, hvis et par Menjangan-hjorte, leguaner eller aber kigger forbi.
Det er ikke til at se det, hvis man ikke lige ved det. Men du er faktisk også kommet til Balis bedste spot for snorkling. Sejl den korte tur ud til Menjangan Island. På med snorklen og svømmefødderne, og i vandet med dig!
En verden af koraller, revvægge, fisk i alskens størrelser og havskildpadder venter lige under havoverfladen.
#Luksus og forkælelse på Sydbali
Vil du for alvor forkæles på din Bali-rejse, så afslut på et af Sydbalis luksusresorts, hvor du både er tæt på strande og lufthavnen.
Her er mit favoritresort Six Senses Uluwatu 5*, der strækker sig helt ud til kanten af Det Indiske Ocean. Klipper troner op fra havet, og du kan nyde udsigten fra infinity-poolen eller direkte fra din villa. Skal du have egen pool?
Træd ind i en anden verden på Six Senses Uluwatu
Jeg boede på Six Senses Uluwatu på min forrige rejse og husker især deres spa som noget særligt!
“Du træder bogstaveligtalt ind i en anden verden, når spaterapeuten åbner en nærmest usynlig dør ind til dit massagerum.”
Herfra kan du se frem til massage, der lever fuldt op til Six Senses-koncept med afslappet luksus, balance og velvære. Et tema, der i øvrigt er gennemgående for dit ophold her.
Vil du tættere på stranden?
Der er en halv times kørsel til strande fra Six Senses Uluwatu. Vil du bo ved en af strandene i syd, er Jamahal Private Resort 4+* i Jimbaran et paradis kun for voksne – mens Belmond Jimbaran Puri 4+* er super til familier.
Bali – et pusterum fra hverdagen
Har du læst med fra start til slut, forstår du, hvorfor jeg betragter Bali som en gateway til en perlerække af pusterum.
Jeg har oplevet Gudernes Ø mange gange nu og føler mig altid udhvilet, inspireret og helt nede i gear efter sådan en rejse. Det er det, Bali kan.
Vil du opleve mere af Indonesien?
Søger du flere eventyr på Bali og Indonesien, kan du endda krydre din rejse med oplevelser i Østens Have (Java) eller med et 3-dages cruise til Komodo, Ringa og Bidadari.
Sæson: Du kan rejse til Bali året rundt og opleve temperaturer på cirka 30 grader. Højsæsonen er dog fra april til september, mens oktober til marts kan byde på kraftige regnskyl.
Flyvetid: Den gennemsnitlige flyvetid til Bali er 17-18 timer med en mellemlanding eller et stop-over i Singapore, Bangkok eller Dubai.
TAL MED EN EKSPERT
Vi skræddersyer jeres rejse til Bali
Vi glæder os til at høre om jeres rejsedrømme
Fortæl os om jeres rejsedrømme eller book et møde
Sådan bestiller du en rejse
Ring på 33 320 320, book et møde eller kontakt os.
Ønsker og gode råd
Tal med en rejserådgiver om jeres ønsker. Få inspiration og hør om deres personlige anbefalinger.
I får en rejseplan
Vi sammensætter rejsen ud fra jeres ønsker. I får et rejsesite med alle oplysninger samlet ét sted.
Når I er tilfredse, accepterer I tilbud og betaler depositum. Vi booker alt, som vi har aftalt det.
I er velkomne med spørgsmål. Vi opdaterer rejsesitet med rejsepapirer, og følger op, når I er hjemme igen.
Vil du tilmeldes vores nyhedsbrev med rejseinspiration?
Ja tak, jeg vil gerne modtage nyhedsbreve, artikler, tilbud, events (eks. foredrag, arrangementer, messer), konkurrencer, gratis billetter samt inspiration til rejser og oplevelser fra Nyhavn Rejser via e-mail, sms og sociale media, herunder notifikationer på Facebook og Facebook Messenger. Jeg giver desuden tilladelse til, at Nyhavn Rejser må henvende sig om udvidelse af mit samtykke. Du kan altid tilbagekalde min tilmelding ved at klikke på ”Afmeld nyhedsbrev” nederst i nyhedsbrevet – eller ved at kontakte Nyhavn Rejsers kundeservice. Læs vilkår her.
Vi behandler de personoplysninger du har afgivet i forbindelse med din henvendelse. Dine oplysninger bliver opbevaret betryggende og ud fra principperne i vores privatlivspolitik
Nyhavn Rejser Tryghed giver dig fuld tryghed på din rejse. Du er naturligvis dækket af pakkerejseloven, men hvad vigtigere er, så har vi et rutineret hold af dedikerede rejseeksperter, som altid er på forkant med din rejse og træder til, hvis du har brug for hjælp – ofte inden du selv opdager det. Det er det, vi mener, når vi siger, at en Nyhavn-rejse er følelsen af frihed. Uden bekymringer. Læs mere her.
At rejse med os
Rejs i en corona-tid
Folke Bernadottes Allé 7
Mandag - fredag: kl. 10:00 - 16:00
Lad os skræddersy din rejse
Som kunde hos Nyhavn Rejser får I personlig vejledning og gode råd om alt fra unikke oplevelser til valg af rute og hoteller fra en ekspert, der har prøvet det hele selv.
Vi finder det, du ikke finder.
Vi glæder os til at høre om jeres rejsedrømme
Fortæl os om jeres rejsedrømme eller book et møde